CELEX: 42010D0629
Language: ro
Date: 2010-10-20 00:00:00
Title: 2010/629/UE: Decizia reprezentanților guvernelor statelor membre din 20 octombrie 2010 privind numirea unui judecător în cadrul Tribunalului

22.10.2010   
            
            
               RO
            
            
               Jurnalul Oficial al Uniunii Europene
            
            
               L 278/29
            
         DECIZIA REPREZENTANȚILOR GUVERNELOR STATELOR MEMBRE
   din 20 octombrie 2010
   privind numirea unui judecător în cadrul Tribunalului
   (2010/629/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   întrucât:
   
               (1)
            
            
               În conformitate cu prevederile tratatelor, o dată la trei ani are loc o înlocuire parțială a judecătorilor în cadrul Tribunalului. Pentru perioada cuprinsă între 1 septembrie 2010 și 31 august 2016, trebuiau numiți paisprezece judecători în cadrul Tribunalului.
            
         
               (2)
            
            
               Prin Deciziile 2010/362/UE (1) și 2010/400/UE (2), Conferința reprezentanților guvernelor statelor membre a numit doisprezece judecători în cadrul Tribunalului pentru perioada menționată anterior.
            
         
               (3)
            
            
               Până la încheierea procesului de numire a judecătorilor pentru cele două posturi rămase, în conformitate cu dispozițiile Tratatului privind funcționarea Uniunii Europene, domnii Mihalis VILARAS și Valeriu CIUCĂ, numiți judecători la 1 septembrie 2004 și respectiv 1 ianuarie 2007, au rămas în funcție după data de 31 august 2010.
            
         
               (4)
            
            
               Guvernul Greciei a propus candidatura dlui Dimitrios GRATSIAS pentru funcția de judecător în cadrul Tribunalului. Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea candidatului de a exercita funcția de judecător în cadrul Tribunalului.
            
         
               (5)
            
            
               Prin urmare, se impune numirea unui membru al Tribunalului pentru perioada cuprinsă între 25 octombrie 2010 și 31 august 2016; numirea unui judecător pentru postul rămas se va efectua ulterior,
            
         ADOPTĂ PREZENTA DECIZIE:
   Articolul 1
   Dl Dimitrios GRATSIAS este numit judecător în cadrul Tribunalului, pentru perioada cuprinsă între 25 octombrie 2010 și 31 august 2016.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 20 octombrie 2010.
      
         
            Pentru Consiliu
         
         
            Președintele
         
         J. De RUYT
      
   
   
      (1)  JO L 163, 30.6.2010, p. 41.
   
      (2)  JO L 186, 20.7.2010, p. 29.